[{"text_idx": "#000002", "text": "Peirianwyr, ffeminyddion, biolegwyr morol, artistiaid, myfyrwyr, graddedigion, gweithwyr manwerthu, amgylcheddwyr, gweision sifil, cyfreithwyr a llawer mwy, oedd y garfan wych ddiweddaraf o 32 o gynrychiolwyr ifanc, amrywiol o Gymru i\u2019n Hacademi Arweinyddiaeth."}, {"text_idx": "#000003", "text": "Mae pob cynrychiolydd yn dod a\u0302 rhywbeth gwahanol i\u2019r bwrdd ac rydym wedi bod mor gyffrous i ddysgu oddi wrth ein gilydd a herio ein gilydd i wneud yn well ar gyfer ein pobl a\u2019n planed."}, {"text_idx": "#000004", "text": "Mae\u2019r rhaglen yn annog y garfan i roi\u2019r sgiliau y maent yn eu dysgu ar waith, o fewn eu sefydliad, sector neu gymuned eu hunain, drwy Gynllun Gweithredu Llesiant Cenedlaethau\u2019r Dyfodol sy\u2019n cael ei gefnogi gan fy nhi\u0302m fy hun o Ysgogwyr Newid."}, {"text_idx": "#000005", "text": "Bydd ein cyfranogwyr yn cael eu gwahodd i ymuno a\u0302\u2019n rhwydwaith Alumni \u2013 i lywio\u2019r mudiad o newid ar gyfer cenedlaethau\u2019r dyfodol a pharhau i weithio gyda ni i ysgogi\u2019r newid sydd ei angen ar Gymru i drawsnewid ei hun yn genedl llesiant."}, {"text_idx": "#000006", "text": "Yn ystod y rhaglen mae\u2019r cyfranogwyr yn herio\u2019r meddwl presennol trwy fentora o\u2019r chwith ac yn cydweithio ag arbenigwyr a\u2019r rhai sy\u2019n gwneud penderfyniadau ar yr heriau mwyaf enbyd. Mae\u2019r rhaglen hon yn helpu ein harweinwyr ifanc i feithrin y sgiliau, y wybodaeth, a\u2019r rhwydweithiau sydd eu hangen arnynt i wneud penderfyniadau ar gyfer gwell gwasanaethau cyhoeddus yng Nghymru nawr ac yn y dyfodol. Mae mwy o fanylion am raglen academi eleni i\u2019w gweld yma ac isod gallwch ddod o hyd i fanylion yr academi gyntaf."}, {"text_idx": "#000007", "text": "Carfan 2019-20 yr Academi Arweinyddiaeth"}, {"text_idx": "#000008", "text": "Cofrestrwch ar gyfer ein Cylchlythyr"}, {"text_idx": "#000009", "text": "Cofrestrwch i gael mynediad unigryw i'r holl newyddion diweddaraf, fideos newydd, blogiau a mwy yn ein cylchlythyr misol"}, {"text_idx": "#000011", "text": "We never share your information."}]